open-index/open-wikipedia-markdown huggingface dataset:
Tomás Bosque

**Tomás Bosque Peñarroya** (La Codonyera, Matarranya, 27 d'abril de 1948) ye un cantautor aragonés. Encara que a suya producción musical ye, mas que mas, en castellano, ye, en chunto con Antón Abad, un d'os prencipals representant d'a canción en catalán d'Aragón.

En primerías treballó en o mundo d'o cooperativismo agrario. Actualment ye profesor de musica.

Ha gravau dos discos musicals. O primero, *Cuando los tiempos vienen mejores* (1977), teneba dos temas en catalán. En 1978 publicó o suyo segundo disco *Tomás Bosque*. As suyas cancions tractan sobre o mundo agrario y os suyos problemas.

Ha publicau poemas en catalán en cuantas revistas y antolochías, y antiparte ha colaborau como columnista d'o diario *[[La Comarca (diario)|La Comarca]]*.

## Se veiga tamién
* Musica d'Aragón.
* Nueva Canción Aragonesa.

## Vinclos externos
* Tomás Bosque en a Gran Enciclopedia Aragonesa
* Columna de Tomás Bosque en o diario ''La Comarca''
* [Letra d'a canción "Hauríem" (en [idioma aragonés|aragonés], *habríanos*), de Tomás Bosque]
* Critica d'o libro ''Deu anys de "Viles i gents"'', a on apareixen articlos de Tomás Bosque
Anton Abad

:*Ista pachina ye sobre o [[cantautor]], ta o santo cristiano, se veiga [[Sant Antón Abat]].

*'Anton Abad Chavarria** (conoixiu como **Anton Abad*') ye un [[cantautor]] naixiu de [[Zaidín]] ([[Baixa Cinca]]) en [[1958]], o prencipal representant d'a [[canción en catalán]] d'[[Aragón]], y uno d'os pocos, en chunto con [[Tomás Bosque]].

Prencipió a cantar enta part de 1975, con un parlache vivo y de gran resapia popular (con parolas chupidas de dialectalismos), pero no estió dica [[1989]] cuan esdevino conoixiu en publicar o disco *Avui és un día com un altre* («Hue ye un día como unatro»), seguiu en [[1991]] por *Lo ball de la polseguera* («O baile d'a polvarera»), *Cap problema* (1995, «Garra problema») y *A la corda fluixa* (2005; «En a cuerda floixa»).

Os suyos textos charran a sobén, de traza desenganyada y critica, d'a sociedat actual («*Un tipus perillós*», «*La taverna*»). A nineza ye vista a sobér como l'unico paradiso autentico, talment porque ye perdida de traza irreversible («*Lo barquet de papel''»).

Agricultor de profesión, o suyo contacto con o publico ye amanau y calido, pero as suyas actuacions difuera d'a Baixa Cinca son estadas prou escasas.

## Referencias

## Se veiga tamién
* Musica d'Aragón.
* Nueva Canción Aragonesa.
* Nova Cançó.

## Vinclos externos
*  Presentació del LP A la corda fluixa d'Anton Abad.
Claudia Bassols

**Claudia Bassols Alonso** (Barcelona,3 d'octubre de 1979) ye una actriz catalana, en activo dende 2006.

## Biografía
Naixida de Barcelona, encomenzó es suyos estudios en a escuela barcelonesa de danza y comedia musical de Coco Comín. Continó a suya formación como actriz en centros estausunidenses de Carolina d'o Norte y Los Angeles y en o Instituto Nacional d'Arte Dramatico de Sydney, Australia.

A suya trachectoria profesional empecipió en televisión con cuantas series y o largometrache catalán *[[El coronel Macià]]*. Actriz multilingüe, ha participau a bels prochectos internacionals, dando-se a conoixer en Estaus Unius con a serie de televisión de 13 capítols *[[Spain... On the Road Again]]*, an que compartió protagonismo con l'actriz Gwyneth Paltrow, y zaguerament en a cinta *[[The Eagle Path]]*, de Jean-Claude Van Damme.

A la suya trachectoria entrepretativa cal adhibir a de modelo internacional de publicidat y moda, desarrollata en achencias como *Francina*, *Elite Internacional* y *Satoru Japan*. Ye tamién miembro numeraria de l'Academia d'o Cinema Catalán.

## Filmografía
### Series de televisión
* *[[Gavilanes (serie de televisión)|Gavilanes]]* (2010) - como Norma Elizondo
* *[[La Riera]]* (2010) - como Laia
* *[[Spain...On the Road Again]]* (2008) - como ella mesma
* *[[Amar en tiempos revueltos]]* (2008) - como Esperanza
* *[[C.L.A. No somos ángeles]]* (2007) - como Elena Rincón
* *[[El mundo de Chema]]* (2006)- como Carmen
* *[[Mis adorables vecinos]]* (2006) - como Sheila

### Cinematografía
* *[[The Eagle Path]]* (2011) - como Sophia
* *[[Paintball]]* (2009) - como Claudia
* *[[Anna (2008)]]* (curtometrache) (2009) - como Anna
* *[[Blackout (2007)]]* (2007) - como muller bonica
* *[[El coronel Macià]]* (2006) - como Núria/Secretaria de La Veu

## Vinclos externos
* // Web oficial de l'actriz.
*  Ficha de l'actriz a l'IMDb.
Apichat

:*Este articlo ye sobre o fenomeno fonetico dito *'apichat**. Pa atros significaus d'a palabra d'a parola **apichat** veiga [[apichat (desambigación)]].''
**Apichat*' ye como denominan os [[lingüista]]s a un fenomeno que se produce en o [[idioma catalán|catalán]] en parlas mugants actual u historicament con l'[[idioma aragonés|aragonés]], que consiste en [[ensordimiento]] d'os fonemas alveolars y palatals sonoros. O termin *apitxat* en catalán provién d'a pronunciación que adquiere o participio d'o verbo *petjar* ("pisar" en [[idioma aragonés|aragonés]]), con este cambio fonetico.

D'esta traza o [[Fricativa postalveolar sonora|fonema postalveolar fricativo sonoro]] de palabras como *germà* y *girar* y o [[Africada postalveolar xorda|fonema postalveolar africau xordo]] de palabras como *judge* y *viatge* se neutralizan con o [[Africada postalveolar xorda|fonema postalveolar africau xordo]] que en catalán se representa con una "tx" y en aragonés con o [[digrafo ch]]: *txermà*, *judge*, *viatxe*, comparables a l'aragonés *chermano*/*chirman(o)*, *chuche* y *viache*.

Tamién a "s sonora" ([[Fricativa alveolar sonora|fonema fricativo alveolar sonoro]]) ensordeix y pasa a estar una "s sorda" como en aragonés y castellano. En as parlas con apichat se pronuncia igual *casa* ("edificio") que *caça* ("[[caza]]").

Tamién o [[fonema africau alveolar sonoro]] present en numeros como *trece* u *sece* ensordeix y se neutraliza con o [[fonema africau alveolar xordo]], d'esta traza se pronunciam *tretse*, *setse* como a -ts- de *potser*.

A distribución d'este fenomeno no ye contina. As arias compactas on se troba son [[Ribagorza]] ([[catalán ribagorzano]]), y a [[Huerta de Valencia]] ([[valenciano apichat]]). Entre meyo bi ha representación d'apichat en lugars aislaus como [[Onda (Castellón)|Onda]], [[Lo Forcallo]], as [[Parlas d'o Guadalop-Mezquín]], [[La Fraixneda]], [[Favara (Zaragoza)|Favara]] y [[catalán maellán|Maella]]. En bel lugar l'apichat no ye total y no afecta a las alveolars. D'esta traza en [[La Fraixneda]] y [[Favara]] distinguen entre as alveolars xordas y sonoras.

Este fenomeno se produció en aragonés arcaico en un periodo anterior a los elementos romances que se veyen en o [[latín medieval]] d'Aragón y [[Navarra]] d'os sieglos XI y XII, y dende l'aragonés se transmitió a lo catalán mugant. Manimemos cualques filologos hispanicos y catalans consideran que ye un fenomeno postmedieval y sin relación con as [[Dialectos de l'aragonés|parlas altoaragonesas]], seguindo o criterio de [[Rafael Lapesa]] en o suyo clasico libro *Historia de la Lengua Española*.

== Referencias ==


== Bibliografía ==
* [[Artur Quintana i Font]]: *Gramàtica de la nostra llengua*. Colección *Pa de Casa*, 3. Diputación General de Aragón.
* [[Manuel Alvar]]: *Estudios sobre el dialecto aragonés [sic]*". Institución Fernando el Católico. ([[1987]]).
* [[Rafael Lapesa]]: *Historia de la lengua española''. Editorial Gredos. (1981).
Thymus

***Thymus*** (L., 1758) ye un chenero de plantas que fa parte d'a familia Lamiaceae, naturals d'Europa meridional y d'a cuenca mediterrania, en do habitan sobre substratos calsinosos en solans y terreros. Tienen port herbacio, muit ramificadas dende que brosta o tallo, a sobén con as partes mas viellas d'a planta que se les gosan tornar lenyosas. As fuellas son muit menudas (fan dica poquez milimetros) y coriacias, con una florada primeral copiosa y muit aromatica. As flors son tamién muit menudas, con colors que bailan dende blancas dica rosas u moradas. A especie mas común en Aragón ye *[[Thymus vulgaris]]*.

No suportan guaire bien a humedat elevada en o terreno, per el que gosan putrir-se-les as venas. Manimenos, treito d'a humedat, resisten a saber lo bien as condicions extremas, dende as temperaturas caldas estivals dica os hibiernos mas fridos y secos, motivo per el que as especies miembros son bien abundants en a cuenca mediterrania y especialment en a Peninsula Iberica, dende a costa dica bels 1000-1200 metros d'altitut. Bellas especies se cautivan como plantas ornamentals y aromaticas, y dende antigo han gosau conoixer emplego como plantas medicinals, per mor d'a presencia d'o timol, una substancia fenolica con propiedaz antisepticas contra bacterias y fongos que se troba en os suyos teixius.

## Especies
O chenero poseye cuasi 350 especies, entre ellas:

* *[[Thymus albicans]]*
* *[[Thymus adamovicii]]*
* *[[Thymus bracteosus]]*
* *[[Thymus broussonetii]]*
* *[[Thymus caespititius]]*
* *[[Thymus camphoratus]]*
* *[[Thymus capitatus]]*
* *[[Thymus capitellatus]]*
* *[[Thymus carnosus]]*
* *[[Thymus cephalotus]]*
* *[[Thymus cherlerioides]]*
* *[[Thymus cilicicus]]*
* *[[Thymus cimicinus]]*
* *[[Thymus citriodorus]]* 
* *[[Thymus comosus]]*
* *[[Thymus comptus]]*
* *[[Thymus doerfleri]]*
* *[[Thymus glabrescens]]*
* *[[Thymus herba-barona]]*
* *[[Thymus hirsutus]]*
* *[[Thymus hyemalis]]*
* *[[Thymus integer]]*
* *[[Thymus leucotrichus]]*
* *[[Thymus longicaulis]]*
* *[[Thymus longiflorus]]*
* *[[Thymus loscosii]]* (virigüeta)
* *[[Thymus maroccanus]]*
* *[[Thymus mastichina]]*
* *[[Thymus mastigophorus]]* 
* *[[Thymus membranaceus]]*
* *[[Thymus moroderi]]
* *Thymus nummularis*
* *Thymus odoratissimus*
* *Thymus pallasianus*
* *Thymus piperella*
* *Thymus praecox*
* *Thymus pulegioides*
* *Thymus quinquecostatus*
* *Thymus richardii*
* *Thymus serpyllum* (tremoncillo de puerto u tremoncillo rastrero)
* *Thymus striatus*
* *Thymus thracicus*
* *Thymus villosus*
* *Thymus vulgaris* (tremoncillo)
* *Thymus zygis* (tremoncillo olivero)
</div>

==Imáchens==
<gallery>
Imachen:Thymus capitatus in Crete.jpg|*Thymus capitatus*
Imachen:Thymus vulgaris Habitus 2010 5 09 DehesaBoyaldePuertollano.jpg|*Thymus vulgaris*
Imachen:Thymus aa1.jpg|*Thymus alpestris*
Imachen:Thymus camphoratus.jpg|*Thymus camphoratus*
Imachen:Thymus pulcherrimus.jpg|*Thymus carpaticus*
Imachen:Wilder Thymian.jpg|*Thymus serpyllum*
Imachen:Thymus spinulosus.jpg|*Thymus spinulosus*
Imachen:Thymus maroccanus 1.JPG|*Thymus maroccanus''


## Referencias

## Vinclos externos
Chinestra

En Aragón, se conoix con o nombre chenerico de **chinestras** (d'o latín «
Imachen:Cytisus scoparius 2.jpg|*[[Cystius scoparius]]*
Imachen:Cytisus scoparius 002.jpg|Un chinestrar
Imachen:Lygos monosperma.jpg|*[[Retama monosperma]]*
Imachen:Genista salzmannii01.jpg|*[[Genista salzmannii]]*


## Referencias

## Se veiga tamién
*Brinzón.
*Aliaga (planta).
*Ontina.
*Romero.
*Tremoncillo.
Erizón (desambigación)

**Erizón**, palabra propensa a manifestar variants vocalicas como **arizón**, puede fer referencia a:
#Palabras que derivan d'o latín «*ericĭus*»:
##Un animal mamifero chicot, con o pelo modificato en forma de pugas. Se veiga **[[Erizón (mamifero)]]**.
##Un animal equinodermo de mar, con firmes espinas pedunculars. Se veiga **[[Erizón de mar]]**.
##Una planta arbustiva punchuda que creixe cacha en tierra, con punchas muit densas. Se veiga **[[Brinzón]]**.
#Palabras que derivan d'o latín «*eruptĭo*», «*eruptĭonis*»:
##Una divagación vulgar d'a palabra **[[Erupción cutania|Erupción]]**.
Foeniculum vulgare

O **fenollo** u **fenullo** (d'o latín vulgar *< fenŭcŭlum*, ), tamién dito **aniset**, ye una especie silvestre y cautivada d'a familia Apiaceae orichinaria d'o sud d'Europa y Orient Proximo. Ye un d'os condimentos tradicionals d'a cocina mediterania.

## Descripción
Hierba perenne de fuellas finas y de color verda clara que plega dica 2 metros d'altaria. Floreix de verano y fa una umbela de flors amariellas y fuitos chicoz y aromaticos.

Ista planta tien usos gastronomicos, medecinals y en parfumería. Tien un gusto d'anís ya que tamién contién anetol. Ye una planta muit resistent a la sequera y que se troba en muitos puestos d'a tierra baixa.

## Cautivo
A varietat *dulcis* ye un cautivo tipico d'Italia (*finocchio*) con as fuellas basals enreciadas que fan como un "bulbo". Se siembra dreitament de verano y se replega de primavera.

As atras variedaz son por un regular plantas silvestres. Os fruitos se gosan cullir d'agüerro y as fuellas tiernas de primavera.

## Gastronomia

As simients s'aprofitan en a cocina de muitos países. Se fan servir zanceras u molidas. En a zona d'o mediterranio as simients se gosan emplegar ta condimentar ciertos productos de pastelería. As simients son una especia que se fa servir como ingredient en a cocina d'Orient Proximo y tamién como ingredient d'a mezcla d'especias d'os currys d'o subcontinent indio.

As fuellas verdas y crudas se fan servir como ingredient d'ensaladas. En l'Asia d'o sud-este, (Laos, Tailandia, China) se minchan crudas como acompanyamiento de platos de pescau u carne. En a gastronomía italiana, francesa y china, as fuellas frescas sirven tamién ta parar y condimentar sopas.

Os bulbos d'as variedaz de fenollo cautivadas son muit populars en a cocina d'o centro d'Europa. Se paran bullius con vinagreta, t'acompanyar platos, u bien zancers gratinaus con beixamel y cubiertos de queso u tallaus a trozos en quiche, entre muitas atras formas.

## Se veiga tamién
*Lista de plantas de fuella comestible
*Aneto

## Notas


## Referencias

## Vinclos externos

*  O fenollo
Carlos Pauner

**Carlos Pauner Gotor** (Chaca, Uesca, 9 de chunio de 1964), ye un alpinista aragonés. Ye o solo alpinista aragonés y cuatreno espanyol dica hue (2018) en puyar en os 14 ueitomils d'a Tierra.

A suya primera expedición, en 1995, le leva a puyar a o mont Kun (7.077 m), en India. 
En marzo de 1997 s'une a una expedición navarra financiata por *"[[Al filo de lo Imposible]]"* ta intentar o suyo primer ueitomil, encara que o Kangchenjunga no se deixará vencer ista vegata.

O suyo primer ueitomil puyato será o K2 en 2001 y, a l'anyo venient, o segundo: o Makalu, estando o primer aragonés que i puya.
 
En l'anyo 2002, coincidindo con l*'"Anyo Internacional d'as Montanyas"*, o Gubierno d'Aragón decide patrocinar o prochecto de Carlos Pauner ta puyar a os 14 monts que blincan d'os ueitomil metros d'altaria.

Será en 2003 cuan ocurre l'accident en que se le da por muerto mientres de tres días, dimpués de fer tuca en o Kangchenjunga. A dificil baixata d'iste mont y as secuelas derivtdas no le sacoron ganas ta continar con o prochecto.

En l'anyo 2004 puyó dos nuevos ueitomils: o Gasherbrum I y o Cho Oyu, en l'anyo 2005 o Nanga Parbat y en 2007 o Broad Peak.

En o 2008 puyó a o Dhaulagiri, consiguindo a suya ueitena tuca de mas de ueitomil metros, y en 2010 consigue a nuena puyando a l'Annapurna y a decena puyando a o Manaslu.

En mayo de 2011, puya a o suyo onceno ueitomil, o Lhotse.

## [[Ueitomil]]s puyatos por orden cronolochico

* K2, 8.611 m - 2001.
* Makalu, 8.463 m - 2002.
* Kangchenjunga, 8.586 m - 2003.
* Gasherbrum I, 8.068 m - 2004.
* Cho Oyu, 8.201 m - 2004.
* Nanga Parbat, 8.125 m - 2005.
* Broad Peak, 8.047 m - 2007.
* Dhaulagiri, 8.167 m – 2008.
* Annapurna, 8.091 m – 2010.
* Manaslu, 8.163 m – 2010.
* Lhotse, 8.516 m – 2011.
* Gasherbrum II, 8.035 m – 2011.
* Shisha Pangma, 8.027 m - 2012.
* Everest, 8.848 m – 2013.

## Fracaso en o Shisha Pangma

Dimpues d'a conquiesta d'a tuca d'o Everest sin d'oxichén o 22 de mayo de 2013 Pauner zarró en falso o suyo reuto de conseguir plegar dica as catorce montanyas mas altas d'o mundo sin d'oxichén , ya que a suya puyata a o Shisha Pangma (8.027 msnm) en a primavera de 2012 no ha sito reconoixita por webs especializatas en alpinismo como 8000ers.com  y mesmo os suyos companyers d'expedición como Juanito Oiarzabal tienen dandalos.. Él mesmo en a suya cuenta de Twitter no confirmó o exito d'a puyata dica un día dimpués d'a suya plegata a o campo base, ta rectificar poco dimpués:

Istas dubdas serían confirmatas en posteriors declaracions o 13, 17 y 19 de mayo de mayo de 2012:

## Se veiga tamién
Ueitomil, lista d'os 14 ueitomils d'a Tierra y de toz os alpinistas que bi han puyato.	

## Referencias

## Vinclos externos
*  Web personal Carlos Pauner

### Artíclos en Prensa
*  "Rescatan con vida al alpinista perdido en Nepal". El Mundo
*  "Desaparece un español tras coronar la tercera montaña más alta del mundo". Libertad Digital

### Documentals
*  Kangchenjunga, historia de un superviviente. RTVE.
Idioma kumiai

L**'idioma kumiai** —conoixiu tamién como **dieguenyo d'o Sud**, **campo** u **kumeeyaay**— ye una luenga indichena perteneixient a la familia lingüistica yumano-cochimí. Ye parlada por menos de cincocientas personas en os estaus de California (Estaus Unius) y Baixa California (Mexico). O nombre nativo d'ista luenga ye *kamia*.

O kumiai fa parti d'o grupo de luengas yumanas d'o Delta y California. En muitas vegadas, as luengas d'os pueblos vecinos a os kumiai, como lo dieguenyo d’o norte y l'idioma cochimí mti'pa son presos como una mesma luenga, d'a que os idiomas nombraus son simplament dialectos.

## Referencias

## Bibliografía
* Leanne Hinton. 1994. *Flutes of Fire: Essays on California Indian Languages*. Heyday Books, Berkeley, California.
* Mithun, Marianne. 1999. *The Languages of Native North America*. Cambridge University Press.
* Erlandson, Jon M., Torben C. Rick, Terry L. Jones, and Judith F. Porcasi. "One If by Land, Two If by Sea: Who Were the First Californians?" *California Prehistory: Colonization, Culture, and Complexity*.  Eds. Terry L. Jones and Kathryn A. Klar. Lanham, Maryland: AltaMira Press, 2010. 53-62. ISBN 978-0759119604.
* Kroeber, A. L.  *Handbook of the Indians of California*. Bureau of American Ethnology Bulletin No. 78. Washington, DC, 1925.
* Luomala, Katharine. "Tipai-Ipai." *[[Handbook of North American Indians]]*. Volume ed. Robert F. Heizer. Washington, DC: Smithsonian Institution, 1978. 592-609. ISBN 0-87474-187-4.
* Pritzker, Barry M. *A Native American Encyclopedia: History, Culture, and Peoples.* Oxford: Oxford University Press, 2000. ISBN 978-0195138771.
* Shipek, Florence C. "History of Southern California Mission Indians." *[[Handbook of North American Indians]]*. Volume ed, Heizer, Robert F. Washington, DC: Smithsonian Institution, 1978. 610-618. ISBN 0-87474-187-4.
* Shipek, Florence C. "The Impact of Europeans upon Kumeyaay Culture." *The Impact of European Exploration and Settlement on Location Native Americans*. Ed. Raymond Starr. San Diego: Cabrillo Historical Association, 1986: 13-25.
* Smith, Kalim H. 2005.  "Language Ideology and Hegemony in the Kumeyaay Nation: Returning the Linguistic Gaze".  Master's Thesis, University of California, San Diego.
New Found Glory

**New Found Glory** (d'antis mas *A New Found Glory*) ye un grupo pop punk que se formó en Florida en l'anyo 1997 por Jordan Pundik, Chad Gilbert, Steve Klein, Ian Grushka y Joe Moreno.

## Discografía
* 1999 - *Nothing Gold Can Stay*.
* 2000 - *New Found Glory*.
* 2002 - *Sticks and Stones*.
* 2004 - *Catalyst*.
* 2006 - *Coming Home*.
* 2009 - *Not Without a Fight*.

## Vinclos externos
*  Web oficial de New Found Glory.
Kim Il-sung

**Kim Il Sung** (15 d'abril de 1912 - 8 de chulio de 1994) estió un político comunista y chefe d'Estato de Corea d'o Norte dende 1948 dica la suya muerte, inte en que l'Asamblea Popular Suprema eslichió a o suyo fillo Kim Jong-il como president. Bi habió os cargos de Primer ministro dende 1948 dica 1972, y President entadebán. Asinas mesmo, yera Secretario Cheneral d'o Partiu d´os Treballadors de Corea, y ha siu esleito *President Perén d'a Republica*. Per os ciudadanos coreanos ye dito *Gran Líder*. O suyo cabo d'anyo y a calendata d'a suya muerte son fiestas nacionals en Corea d'o Norte.
Stadium Casablanca

O **Stadium de Casablanca** ye un club polisportivo d'a ciudat de Zaragoza. Fue establito en l'anyo 1948 por Francisco Izquierdo Molins y o suyo actual president ye Francisco Javier Sierra Travieso. Tien actualment mes de 20.000 socios, y mes de 3.000 esportistas federatos.

Actualment tien seccions esportivas d'aixedrez, atletismo, basketbol, balonmán, billar, fútbol, hockey patins, montanyismo, esquí, natación, waterpolo, patinache, pilota, petanca, triatlón, ciclismo y tenis.

## Vinclos externos
*  Pachina web oficial d'o club.
Pneumatico

Un **pneumatico** (d'o griego πνευματικός, fendo referencia a l'aire contenito en o polmón ye una pieza en forma de toro feita de caucho (natural u artificial) mesa en as ruedas de vehiclos u maquinas.

Os pneumaticos por un regular se composaban de dos partis: a cambra en l'interior y la cubierta que rodiaba a l'anterior. Mas recients son os pneumaticos fabricatos sin de cambra, con a cubierta nomás.

A función primordial d'os pneumaticos ye permitir o contacto con o pavimento, combinando d'adherencia y fricción.

Os pneumaticos pueden estar de diversos tipos y dimensions ta tot tipo de vehiclos dende os de gordaria minima d'as bicicletas dica os mas voluminosos d'a maquinaria especial.

Por un regular son formatos por diversas capas de diferents materials y pueden estar reforzatos con filos. En iste segundo caso y seguntes a orientación d'os filos se clasifican como diagonals u radials. Os radials son o tipo estandar d'os automobils.

A sobén os autos levan 4 pneumaticos, dos debant y dos dezaga. As motos en levan dos, un debant y un atro dezaga, fueras d'os *[[quads]]*, que en leban cuatre, como os autos. As bicicletas en levan dos, como as motos.

## Referencias

## Vinclos externos
Val de ra Ripera

A **val de ra Ripera** ye una chicota val pirenenca que se troba en o municipio de Pandicosa.

Dende ista val se puet acceder a la val de Sabocos u a la sierra Tendennera.

## Se veiga tamién
* Refuchio de ra Ripera
The Pillars of the Earth

:*Iste articlo ye sobre una novela historica de 1989 de Ken Follet; ta atros usos, se veiga *'The Pillars of the Earth (desambigación)***.


***The Pillars of the Earth**', (en aragonés, *Os Pilars d'a Tierra*) ye una novela historica de Ken Follett que chira arredol d'a construcción d'una catedral gotica en Kingsbridge (un lugar ficticio situau amanau a on se troba Marlborough, en Wiltshire, a bels 110&nbsp;km a l'ueste de Londres). L'acción se desembolica a meyaus d'o sieglo XII.

Cuan a obra estió publicada, en 1989, Follet sorprendio a os suyos lectors, ya que yera conoixiu dica alavez por as suyas novelas d'intriga; manimenos, iste libro plegó a estar a suya novela mas vendida.

O 9 d'octubre de 2007 se publicó a segunda parte d'ista novela, titulada *World Without End* (*[[Un mundo sin fin]]*).

En o anyo 2010 se face una miniserie de 8 episodios para la televisión.

## Referencias

## Vinclos externos
*  The Pillars of the Earth
VY Canis Majoris

**VY Canis Majoris** (XYCMa) ye una estrela hiperchigant roya, amás gran y una d'as mas luminosas conoixidas dica hue, localizata en a constelación de Canis Major. Anque ha habiu muita controversia con respecto a la suya grandura, as zagueras investigacions con o Telescopio Espacial Hubble han contrimostrau que ye clarament una hiperchigant roya como os cientificos temeban. Antimás tien un radio entre 1.800 y 2.600 radios solars y ye a una distancia d'1,5 kiloparsecs (kpc), bels 5.000 anyos luz aproximadament.

Se creye que VY Canis Majoris puede convertir-se en una supernova dentro d'unas 3.200 anyatas ya que como estrela superchigant a suya vita ye muito curta y cuan plegue l'inte d'a supernova se creye que puede formar-se un forato negro.

Ista estrela ye a primera en toz os rankings d'estrelas superchigants competindo con atras superchigants como: WOH G64, VV Cephei, KW Sagittarii, Betelgeuse, Antares u Aldebarán. Antimás en chulio de 2010 bels cientificos britanicos escubrieron una hiperchigant azul clamata R136a1 que ye dica hue a estrela mas masiva de tot l'universo conoixiu.

## Vinclos esternos
*  A estrela mas gran de l'universo.
Partiu Comunista

Un **Partiu Comunista** ye un partiu politico que fundamenta la suya ideolochía y practicas politicas en o marxismo y a establida de una sociedat comunista. O partiu comunista, a diferencia d'os partius socialistas, socialdemocratas y laboristas (que se i creyan en a segunda mitat d'o sieglo XIX), surte en a primera mitat d'o sieglo XX como resultau d'a I Guerra Mundial (1914-1918), a revolución bolchevique (1917) y, sobretot, por a creyación d'a Internacional Comunista. Ye o resultau d'a división d'os partius integrants d'a Segunda Internacional que s'oposan a la guerra, refirman a revolución bolchevique y se consideran revolucionarios y contrarios a las clamadas tacticas "revisionistas". Como critica a la socialdemocracia y a suya diversidat de opinions y faccions ye a ideya de que o partiu ha d'estar una organización cohesionada y disciplinada, composada por revolucionarios que menan o proceso politico enta o socialismo.

O primer partiu en afillar iste nombre estió a facción bolchevique d'o Partiu Obrero Socialdemocrata Ruso (POSDR) que en marzo de 1918 (VII Congreso Extraordinario) pasó a clamar-se Partiu Comunista Ruso (bolchevique) ("VKP(b)") ta diferenciar-se d'os mencheviques y atras faccions d'o POSDR.

Mas tardi atros partius europeus, que correspondeban a las faccions que refirmaban a revolución rusa, prenioron a denominación. O nombre se fa obligatorio ta os partius integrants d'a Internacional Comunista dende l'aprebación d'as 21 condicions en o II Congreso Mundial celebrau lo 30 de chulio de 1920. A cual sinyala que tot partiu miembro debía clamar-se: *Partiu Comunista de <País> (sección d'a Internacional Comunista)* (condición 17ena).

Como norma, dende a III Internacional toz os partius comunistas han d'organizar-se en torno a os principios d'o centralismo democratico. A mas se establixe que ye o Congreso d'o partiu a maxima instancia de decisions, a cual esleye un Comité Central encargau de executar as decisions d'o congreso entre os periodos de reunión d'iste. O Comité Central esleye un Politburó u Comisión Politica mas chicota que s'encarrega de l'administración y decisions diarias d'o partiu, asinas como d'esleyir a o Secretario Cheneral d'o partiu.

En os suyos libros  *[[Что делать? Chto délat?]]* ( en aragonés *Qué fer*) y  *[[Шаг вперёд, два шага назад. Кризис в нашей партии]]* (en aragonés *Un trango entadebán, dos trangos tazaga*), Lenin asentó las bases d'as tareas y o modelo d'o partiu comunista. Seguntes él, o partiu ye o destacamento de vanguardia d'a clase obrera y as suyas sus principals funcions son adhibir a o movimiento obrero as conoixencias politicas marxistas y dirichir a luita contra o capitalismo en toz o suyos aspectos. Una d'as caracteristicas fundamentals d'o partiu de vanguardia leninista, ye que ye conformau por un grupo de *revolucionarios profesionals* que representan os sectors mas avanzaus d'a clase obrera y d'a intelectualidat.
Centralismo democratico

O **centralismo democrático** ye a forma d'organización y funcionamiento d'os partius y organizacions marxista-leninistas. Ista manera d'operación ye basada en a disciplina y o treballo voluntario por parti d'os militants y as militants d'a organización u partiu. O centralismo democratico ye una forma concarada a o burocratismo, asinas como diferent a atras formas d'organización y funcionamiento emplegatas por organizacions socialistas u asamblearias.

## Prencipios
O centralismo democratico se basa en os siguients prencipios:
* Caracter electivo y revocable de toz os organos de direción d'alto enta baixo.
* Rendición contina de cuentas por os organos de direción debant de qui los esleyoron y debant d'os organos superiors.
* Libertat de critica y autocritica dentro d'o partiu.
* Estricta disciplina de partiu, subordinación d'a minoría a la mayoría.
* As decisions d´os organos superiors son vinculants ta os organos inferiors.
* Treballo y direción colectivos, responsabilidat individual de cada militant en o proceso de dirección colectiva.
Dictadura d'o proletariau

A **dictadura d'o proletariau** ye un tipo de rechimen politico postulato por o marxismo como fase de transición revolucionaria entre o capitalismo y o comunismo.

D'alcuerdo con o marxismo, a existencia mesma d'o estau embreca a dictadura d'a clase social dominant sobre a clase social dominada. Seguntes Karl Marx, en o capitalismo a dictadura ye exercida por a burguesía sobre os treballadors y as treballadoras.

Marx postula a necesidat d'una revolución en a cual o proletariato s'estableixca como clase dominant, ta esleyir-se chino chano como tal en a transición enta una sociedat sin clases. A dictadura sería a etapa inmediatament posterior a la presa d'o poder por parti d'a clase treballadora. En ista etapa a clase treballadora exercería una dictadura sobre a burguesía.
Burguesía

**Burguesía** ye un termín que gosa emplegar-se en Economía politica ta referir-se a una clase social, encara que tamién en Sociolochía u en Historia. A parola, que ye d'orichen francés, describiba orichinalment nomás que a los habitants urbanos.

A burguesía puet identificar-se por o suyo papel en un modo de producción, caracterizau por una posición en as estructuras de producción y por establir relacions de producción especificas con atras clases socials. En o caso d'a burguesía, ista se caracteriza en estar a clase social que poseye los medios de producción. Per isto, establixe una relación de tipo laboral con o proletariau qui, en no poseyer istos medios de producción, ha de vender a suya fuerza de treballo a la burguesía. Ista relación li permite acumular capital. Ista ye a razón por a cual se diz capitalismo a lo sistema economico d'a burguesía.

## Vinclos externos
World Without End

***World Without End***, (en aragonés, *Un mundo sin fin*) ye una novela historica de Ken Follett, publicata en anglés o 9 d'octubre de 2007. Ye a segunda parte d'Os pilars d'a Tierra, o libro narra a vita en a misma ciudat, Kingsbridge, pero 200 anyos dimpués. Os personaches son descendients d'os d'a primera parte.

## Vinclos externos
* The Pillars of the Earth
Parque Tecnolochico Walqa

O **Parque Tecnolochico Walqa** ye un espacio d'empresas de caracter tecnolochico, situau amán d'a ciudat de Uesca, Aragón. En l'actualidat se i pueden trobar dica 65 empresas de base tecnolochica entre las que destacan *[[Telefonica|Telefonica I+D]]*, *[[Vodafone|Vodafone I+D]]*, *[[Deloitte]]*, *[[Podoactiva]]*, *[[Accenture]]*, *Ecomputer*, *Tap*, *Epicor*, *Ox-cta*, *b2a Biotecnolochía y Bioseguridad Aragón*, etc. que dan empleo a mas de 800 personas en a ciudat de Uesca.

También cal destacar a presencia d'a Universidat de Zaragoza, l'Instituto d'Investigación en Incheniería d'Aragón, l'Instituto Tecnolochico d'Aragón o Centro Publico Demostrador en Tecnolochías Audiovisuals, a Universidat Sant Chorche, o Centro Astronomico Aragonés y a Fundación de l'Hidrocheno.

## Vinclos externos
*  Parque Tecnolochico Walqa.
*  Universidat de Zaragoza.
*  Web oficial del I3A.
*  Web oficial de l'ITA.
*  Pachina web oficial d'o Centro Astronomico Aragonés.
*  Pachina web oficial d'o Centro Publico Demostrador en Tecnolochías Audiovisuals.
*  IASP: Asociación Internacional de Parques Tecnolochicos.
*  APTE: Asociación de Parques Tecnológicos y Científicos d'Espanya.
*  ''Walqa contará con a tecnolochía más enantada en postproducción, en *[[Arredol (diario dichital)|Arredol]]*.
*  celebrará o suyo deceno cabo d’anyo con un completo programa d’actos, en *[[Arredol (diario dichital)|Arredol]]*.
Proletariau

O **proletariau** ye un termín utilizau ta nombrar a la clase social mas deprimida d'a Edat Moderna que, en o modo de producción capitalista, se veye obligada a vender a suya fuerza de treballo a la clase burguesa, por no poseyer medios de producción, a cambio de un chornal, mesada u salario. Un miembro d'o proletariau ye dito proletario. L'orichen d'a parola dimana de l'Antiga Roma, a on que s'emplegaba ta nombrar as personas que no teneban atra riqueza que a suya persona y os fillos (a prole).

## Notas


## Referencias

## Se veiga tamién
* Marxismo.
* Karl Marx.
* Comunismo.
Medios de producción

Os **medios de producción** (en alemán: *Produktionsmittel*) son, seguntes a teoría marxista, a conchunción d'os medios de treballo y os subchectos d'o treballo. Concretament ixo incluye maquinas, ferramientas, a tierra, as materias primas, as unidaz de producción de biens (fabricas) y en cheneral tot ixo que medía entre o treballo humán en l'acto de transformación d'a naturaleza y a naturaleza mesma.

## Desarrollo conceptual
O termin ye construito por Karl Marx qui explicitament lo diferencia d'o capital. Seguntes Marx, os medios de producción son os trastes y materials d'o treballo independientment d'o modo de producción y d'apropiación d'a ganancia. Nomás se converten en capital dentro de relacions de producción particulars: cuan os mesmos participan en o proceso d'explotación ta lograr plusvalor (ye decir, cuan sirven, a la vegata, como medios d'explotación y de sochuzgamiento d'o treballador). Dentro d'os medios de producción existe a siguient esferenciación:

**Medios de producción dreitos:** Intervienen dreitament en o proceso productivo, estando a producción o resultato obtenito d'o conchunto formato por:
*Os operarios.
*O material.
*A maquinaria.

**Medios auxiliars de producción:** No intervienen dreitament en o proceso productivo, encara que sin éls o proceso no se puet fer. Os mas importants son os siguients:

*Servicios chenerals
*Puestos de treballo
*Almacens de materias primas

A propiedat d'os medios de producción, seguntes a teoría marxista, determina a posición dominant d'a burguesía en o modo de producción capitalista. A dictadura d'o proletariato puet definir-se por a expropiación d'istos medios de producción, que serían obchecto d'una *apropiación* por o proletariato que d'ista traza adubiría a suya emancipación. Seguntes distintas modalidaz d'o socialismo, en a etapa socialista os medios de producción serán chestionatos por o Estato (por eixemplo, en l'antiga Unión Sovietica) u por medio de l'autochestión d'os mesmos treballadors (por eixemplo, en l'antiga Yugoslavia). 
Baixo o capitalismo, os medios de producción son propiedat privata d'o capitalista, ye decir, un medio ta explotar o treballo asalariato. Os treballadors no poseyen istos medios y asinas restan obligatos a vender a suya fuerza de treballo y a creyar asinas una plusvalía, a cual ye apropiata por o capitalista.
Voda

Una **voda** (d'o latín *vota*, plural de *votum*, voto, promesa) u **casamiento** u **casorio** ye una cerimonia relichiosa u civil, a traviés d'a cual se celebra o prencipio d'o matrimonio. Por un regular una voda ye un rito que formaliza a unión entre dos personas debant d'una autoridat externa que regula y reglamenta o procedimiento, o cual chenera compromisos contractuals entre as partis, que se converten en conchuches

A cerimonia se composa de cuantas partis, que pueden variar pendendo d'o rito, encara que as mas comuns son: a presentación debant de l'autoridat (mosén u chuez), manifestación expresa d'os novios por constituir a relación contractual, l'intercambio d'os aniellos y os votos nupcials.

## Veyer tamién
* Casamiento en casa.
* Conchuche.
* Matrimonio.
* Pan d'a voda.

## Notas


## Referencias
Sulechów

**Sulechów** ye un lugar de Polonia, en o Voivodato de Lubusz y en o condau de Zielona Góra. Ye a seu d'a comuna (*[[gmina]]*) de Sulechów. A suya población ye de 16.925 habitants en 2019.

## Historia
A redolada de Sulechow fue conquiesta por o duque Mieszko I de Polonia y dende 1138 estió part d'o Ducau de Silesia.

A primera mención ye de 1319 cuan o Markgraf Waldemar de Ascania heba conquiesto Sulechów pa Brandenburg. Waldemar manimenos morió ixe mesmo anyo, y o lugar pasó de nuevo a mans d'o ducau de Głogów.

En 1482 o duque Jan II o Loco a la fin habió de ceder Sulechów chunto con o lugar vecín de Krosno a Brandenburg baixo o elector Albert III Achilles. Una part d'o distrito de Neumark dende 1537, Züllichau dende 1815 perteneixió a la provincia prusiana de Brandenburg. En 1945 pasó a depender de Polonia con l'aplicación de lo tractau de Potsdam, que establiba a linia Oder-Neisse.

## Personalidaz naixidas de Sulechów
* Johann Gottfried Rösner, naixiu en 1658 y executau en 1724 como alcalde de Thorn (Toruń) como consecuencia d'o *[[Tumulto de Thorn]]*.
* Caspar Neumann, naixiu en 1683, dió datos pa la primera computación d'as tasas de mortalidad
* Gotthelf Samuel Steinbart (n. 1738), teologo y filosofo.
* Johann Gottfried Ebel (n. 1764).
* Minna Herzlieb, (n. 1789) fació de modelo pa "Ottilie" en "Die Wahlverwandtschaften" de Goethe.
* Hermann Marggraff (n. 1809).
* Theodor Kullak (1818–1882) pianista y compositor, fué educau en Züllichau.
* Rüdiger Graf von der Goltz (1865–1946), estió cheneral mientres a Primera Guerra Mundial y a Guerra d'independencia d'Estonia.
* Klaus-Dieter Ludwig (n. 1943).
* Olga Tokarczuk (n. 1962), escritor polaco.
* Łukasz Żygadło, (n. 1979) destacau chugador de voleibol.

## Vinclos externos
* Pachina web oficial d'o municipio
Labordeta

L'apelliu **Labordeta** puet fer referencia a:

* **[[Miguel Labordeta]]** (Zaragoza, 1921 - Zaragoza, 1969), poeta aragonés.
* **[[José Antonio Labordeta Subías|José Antonio Labordeta]]** (Zaragoza, 1935 - Zaragoza, 2010), cantautor, escritor y politico; chermano de Miguel Labordeta.
* **[[Ana Labordeta]]** (Teruel, 1965), actriz; filla de José Antonio Labordeta.
* **[[Ángela Labordeta]]** (Teruel, 1967), escritora y periodista; chermana d'Ana Labordeta.
Gran Premio d'Aragón de Motociclismo 2010

O **Gran Premio d'Aragón de Motociclismo 2010**, oficialment ***Gran Premio A-Style de Aragón***, estió a primera edición d'o Gran Premio d'Aragón de Motociclismo y trecena preba d'o Campionato d'o Mundo de Motociclismo de 2010. Se celebró en o circuito de Motorland Aragón entre os días 17 y 19 de setiembre de 2010.

Fue eslechito por a *International Road Racing Teams Association* (IRTA) como o millor Gran Premio d'o Campionato d'o Mundo de Motociclismo de 2010.

## Clasificación de MotoGP

## Clasificación de Moto2

## Clasificación de 125cc

Dirección de cursa sancionó a Randy Krummenacher con bandera negra en a primera vuelta dimpués d'un accident con Marc Márquez. Os comisarios decidioron que l'accident yera intencional y por ixo lo descalificoron.

## Referencias

## Vinclos externos

*  Datos en a pachina web oficial de MotoGP.
Stephen King

**Stephen Edwin King**, naixito de Portland (Maine) o 21 de setiembre de 1947, ye un escritor, novelista, periodista, guionista y director cinematografico estausunidense, autor de cuantas novelas de ciencia ficción, terror u suspenso. Antiparte, cuantas d'as suyas novelas han estato adaptatatas como guión ta cintas con a-saber-lo exito.

## Vinclos externos

* Pachina web oficial de Stephen King.
Bill Murray

**Bill Murray** (nombre artistico de **William James Murray**), naixiu de Wilmette (Illinois) o 21 de setiembre de 1950, ye un actor estausunidense, activo en o cine estausunidense dende primerías d'os anyos 1970, y con cuantos premios recibius mientras a suya carrera cinematografica.

D'entre la suya filmografía, se puet destacar a suya participación en as cintas *[[Ghostbusters]]* (Ivan Reitman, 1984), *[[Scrooged]]* (1988, Richard Donner), *[[What About Bob?]]* (1991, Frank Oz), *[[Groundhog Day (cinta)|Groundhog Day]]* (1993, Harold Ramis), *[[Wild Things]]* (1998, John McNaughton), *[[Rushmore (cinta)|Rushmore]]* (1998, Wes Anderson), *[[Lost in Translation (cinta)|Lost in Translation]]* (2003, Sofia Coppola), u *[[The Life Aquatic with Steve Zissou]]* (2004, Wes Anderson).

## Se veiga tamién
* Cintas interpretadas por Bill Murray.

## Vinclos externos

*  Bill Murray en Internet Movie Database.
Marco Antonio Navas González

**Marco Navas** (nombre en a suya carrera esportiva de **Marco Antonio Navas González**), naixito de Los Palacios y Villafranca (Sevilla) o 21 de setiembre de 1982, ye un futbolista andaluz, activo en o fútbol espanyol dende primerías d'os anyos 2000, que prencipió a suya carrera esportiva en o Sevilla Atlético, chugando en a posición de centrocampista. Ye chirmán d'o tamién futbolista Jesús Navas. Dende a temporada 2012-2013 chuga con o Recreativo de Huelva.
Manàs e Bastanós

**Manàs e Bastanós** (*Manàs e Bastanós* en occitán, *Manas-Bastanous* en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón de Miranda-Astarac.

A suya población ye de 105 habitants (1999) en una superficie de 7,54 km², con una densidat de población de 13,92 hab/km².

## Demografía

## Administración
### Alcaldes

## Referencias
Angus Macfadyen

**Angus Macfadyen** (de vegatas se puet trobar escrito incorrectament como **Angus MacFadyen** u mesmo como **Angus McFadyen**), naixito de Glasgow o 21 de setiembre de 1963, ye un actor escocés, activo en o cine britanico dende primerías d'os anyos 1990.

D'entre as suyas cintas, cal destacar a suya participación en a cinta *[[Braveheart]]* (1995, Mel Gibson), a on interpretaba a Robert Bruce antis d'esdevenir rei d'Escocia, estando o suyo papel mas conoixito internacionalment. Tamién cal charrar d'a suya participación en telefilmes, como ** (1995, Kevin Connor), *[[Jason and the Argonauts (serie de televisión)|Jason and the Argonauts]]* (2000, Nick Willing), u *[[Killer Wave]]* (2007, Bruce McDonald).

## Vinclos externos
*  Pachina web oficial d'Angus Macfadyen.
*  Angus Macfadyen en IMDb.
Kareena Kapoor

**Kareena Kapoor** (करीना कपूर en hindi), naixita de Bombai o 21 de setiembre de 1980, ye una actriz india, activa en o cine indio (*[[Bollywood]]*) dende primerías d'os anyos 2000, y con cuantos premios recibitos mientras a suya carrera cinematografica.

D'entre a suya filmografía, cal destacar as cintas *[[Refugee]]* (2000, J. P. Dutta), *[[Asoka (cinta de 2001)Asoka]]* (2001, Santosh Sivan), *[[Kabhi Khushi Kabhie Gham...]]* (2001, Karan Johar), *[[Chameli (cinta)|Chameli]]* (2003, Sudhir Mishra), *[[Dev (cinta)|Dev]]* (2004, Govind Nihalani), *[[Omkara (cinta)|Omkara]]* (2006, Vishal Bharadwaj), *[[Jab We Met]]* (2007, Imtiaz Ali), *[[Kurbaan (cinta de 2009)|Kurbaan]]* (2009, Rensil D'Silva) u *[[3 Idiots]]* (2009, Rajkumar Hirani).

## Vinclos externos

* Pachina web oficial de Kareena Kapoor.
*  Kareena Kapoor en IMDb.
Mariano de Cavia

**Mariano de Cavia** (**Mariano Francisco de Cavia Lac**), naixito de Zaragoza (Zaragoza) o 25 de setiembre de 1855 y muerto en Madrit (Espanya) o 14 de chulio de 1920, estió un destacato periodista aragonés, activo en o mundo d'o periodismo de finals d'o sieglo XIX y primerías d'o sieglo XX.

En os inicios d'a suya carrera, colaboró en cuantos diarios d'a suya ciudat natal, estando dimpués director d'o *[[Diario Democrático de Tarragona]]* en a ciudat de Tarragona (nomás que cinco meses), colaborando en diarios madrilenyos como *[[El Liberal]]*, *[[Heraldo de Madrid]]*, *[[El Imparcial]]* y *[[El Sol]]*.
Erich von Stroheim

**Erich von Stroheim** (nombre artistico d' **Erich Oswald Stroheim**), naixiu de Viena (Imperio Austrohongaro, hue Austria) lo 22 de setiembre de 1885 y muerto en Maurepas (Yvelines, Francia) lo 12 de mayo de 1957, estió un actor, director cinematografico, guionista y productor cinematografico austro-estausunidense, activo en o cine estausunidense dende meyaus d'os anyos 1910 mientres o cine mudo dica la suya muerte.

D'entre a suya filmografía como actor, se puet destacar as cintas *[[Mademoiselle Docteur]]* (1937, Georg Wilhelm Pabst), *[[La Grande Illusion]]* (1937, Jean Renoir), *[[Five Graves to Cairo]]* (1943, Billy Wilder), *[[The Mask of Diijon]]* (1946, Lew Landers) u *[[Sunset Boulevard (cinta)|Sunset Boulevard]]* (1950, Billy Wilder). D'entre a suya filmografía como director, cal destacar as cintas *[[Blind Husbands]]* (1919, con Sam de Grasse, Francelia Billington, Erich von Stroheim, Gibson Gowland y Fay Holderness), *[[The Devil's Pass Key]]* (1920, con Sam de Grasse, Mae Busch y Maude George), *[[Foolish Wives]]* (1922, con Erich von Stroheim, Miss DuPont y Maude George), *[[Merry-Go-Round (cinta de 1923)|Merry-Go-Round]]* (1923, con Norman Kerry, Mary Philbin, Edith Yorke y Dale Fuller), *[[Greed (cinta)|Greed]]* (1924, con Gibson Gowland, Zasu Pitts, Jean Hersholt, Dale Fuller, Tempe Pigott, Sylvia Ashton, Chester Conklin, Joan Standing y Jack Curtis), *[[The Merry Widow (cinta de 1925)|The Merry Widow]]* (1925, con Mae Murray, John Gilbert y Roy D'Arcy), *[[The Wedding March (cinta)|The Wedding March]]* (1928, con Erich von Stroheim, Fay Wray, George Fawcett, George Nichols, ZaSu Pitts y Maude George), u *[[Queen Kelly]]* (1929, con Gloria Swanson, Walter Byron, Seena Owen y Tully Marshall).

## Se veiga tamién
* Cintas interpretadas por Erich von Stroheim.

## Vinclos externos

*  Erich von Stroheim en Internet Movie Database.
*  Erich von Stroheim en Find A Grave.
Sam Wood

:*Iste articlo ye sobre un director y productor cinamatografico estausunidense; ta atros usos, se veiga *'Sam Wood (desambigación)**''.

**Sam Wood** ([[nombre artistico]] de **Samuel Grosvenor Wood*'), naixiu de [[Philadelphia]] ([[Pennsilvania]]) o [[10 de chulio]] de [[1883]] y muerto en [[Los Angeles]] ([[California]]) o [[22 de setiembre]] de [[1949]], estió un destacau [[Director cinematografico|director]] y [[productor cinematografico]] [[Estaus Unius|estausunidense]], activo en o [[cine estausunidense]] dende meyaus d'os [[anyos 1910]] dica a suya muerte, con cuantos [[Lista de premios cinematograficos|premios]] recibius mientres a suya carrera cinematografica.

D'entre a suya ampla filmografía, se puet destacar as [[cinta]]s *The Great Moment* ([[1921]], con [[Gloria Swanson]], [[Alec B. Francis]] y [[Milton Sills]]), *A Night at the Opera* ([[1935]], con [[Groucho Marx]], [[Chico Marx]] y [[Harpo Marx]]), *A Day at the Races* ([[1937]], con [[Groucho Marx]], [[Harpo Marx]], [[Chico Marx]], [[Allan Jones]], [[Maureen O'Sullivan]] y [[Dudley Dickerson]]), *Goodbye, Mr. Chips* ([[1939]], con [[Robert Donat]], [[Greer Garson]], [[Terry Kilburn]], [[Paul Henreid]] y [[John Mills]]), *Kitty Foyle* ([[1940]], con [[Ginger Rogers]], [[Dennis Morgan]] y [[James Craig]]), *The Pride of the Yankees* ([[1942]], con [[Gary Cooper]], [[Teresa Wright]], [[Walter Brennan]], [[Babe Ruth]] y [[Dan Duryea]]), *For Whom the Bell Tolls* ([[1943]], con [[Gary Cooper]], [[Ingrid Bergman]], [[Akim Tamiroff]], [[Joseph Calleia]], [[Katina Paxinou]] y [[Arturo de Córdova]]), u *Saratoga Trunk'' (1945, con Gary Cooper, Ingrid Bergman y Flora Robson).

## Se veiga tamién
* Cintas dirichidas por Sam Wood.
* Cintas producidas por Sam Wood.

## Vinclos externos
*  Sam Wood en Internet Movie Database.
*  Sam Wood en Find A Grave.
Parque Gran José Antonio Labordeta

O **Parque Gran José Antonio Labordeta** (oficialment y en castellano *Parque Grande José Antonio Labordeta*) ye un parque d'una superficie d'alto u baixo 40 hectarias d'a ciudat de Zaragoza (Aragón), situato en o districto Universidat. Durant cuasi un sieglo estió o parque mas gran d'a ciudat, dica a construcción en 2008 d'o Parque de l'Augua Luis Buñuel con motivo d'a Expo Zaragoza 2008.

Dica setiembre de 2010 o parque se clamó oficialment *de [[Miguel Primo de Rivera|Primo de Rivera]]* y popularment como *Parque Gran* (*Parque Grande* en castellano), pero a clamor popular a la muerte de José Antonio Labordeta provocó o cambio d'o suyo nombre.

## Referencias
Joan de Cantalausa

**Joan de Cantalausa** u **Cantalausa** (pseudonimo de **Loís Combas**), naixito de Bedarius (Erau) o 30 de mayo de 1925 y muerto en Cenhac (comuna de Caumont de Plancatge, Avairon) o 22 de setiembre de 2006, estió un escritor, traductor y lingüista occitán, muit conoixito en estar l'autor d'o *[[Diccionari General Occitan]]*, encara que tamién gosaba fer y traducir obras de literatura chovenil enta l'occitán, estando uno d'os prencipals defensors d'a luenga occitana. Mosén formato en o Seminario de Rodés, estió a mas profesor universitario en Francia, Reino Uniu y Estaus Unius.

## Vinclos externos
 Biografía de Joan de Cantalausa en *Camins d'Estiu, revista de l'Escòla Occitana d'Estiu*.